Иван Бунин
И скочил посред нощ…

Превод от руски: Иван Теофилов, —

chitanka.info

И скочил посред нощ, съзирам аз

високата луна сред блед екстаз,

и залива под нея, планините

със снежните, блещукащи черти…

Водата ниско в пясъка блести,

нататък са оловни далнините

с мъгливия и хладен океан…

И чувствам как нищожно и не ново

е опустялото човешко слово,

измамата от радост и от блян,

суетната любов, тръпчивата разлъка

с последните, най-милите за мен,

с чиято близост бил съм облекчен

в една ненужна за всемира мъка…

И тези часове на самота,

на бдението късно в тишината,

на отчуждението от земята —

от безразсъдната й красота…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.